recursal/SuperWikiNEXT-32B huggingface dataset:
রেল ভবন, নতুন দিল্লি
**রেল মন্ত্রক** ভারত সরকারের রেলওয়ে পরিচালনা সংক্রান্ত একটি গুরুত্বপূর্ণ মন্ত্রক। ভারতে রেল পরিবহণের একক দায়িত্বপ্রাপ্ত সরকারি সংস্থা ভারতীয় রেল এই মন্ত্রকের নিয়ন্ত্রণাধীন। ভারতীয় রেলের সর্বোচ্চ প্রতিষ্ঠান রেলওয়ে বোর্ড মন্ত্রকের কাছে যাবতীয় রিপোর্ট পেশ করে। নতুন দিল্লিআরও রেলভবন এই মন্ত্রকের প্রধান কার্যালয়। ২০২৩-এর হিসাব অনুযায়ী সংঘ রেলমন্ত্রী অশ্বিনী বৈষ্ণব।

ঐতিহাসিক কারণে রেল মন্ত্রক ভারতের সাধারণ বাজেটের বাইরে একটি পৃথক বাজেট পেশ করে থাকে। এই পৃথক বাজেট পেশের সূত্রপাত ঘটে ১৯২৪ সালে। সেই সময় রেলওয়ে বাজেট ছিল দেশের বাজেটের ৭০ শতাংশ। তাই প্রতিটি বাজেটকে আলাদা গুরুত্ব দেওয়ার লক্ষ্যে রেলওয়ে বাজেটকে সাধারণ বাজেট থেকে পৃথক করা হয়। বর্তমানে রেলবাজেটের পরিমাণ সাধারণ বাজেটের তুলনায় ১৫ শতাংশ কম। যদিও এখন আর রেলবাজেট পেশকে কোনো পৃথক বাজেট উপস্থাপনা হিসেবে দেখা হয় না, তবুও সারা দেশে এই বাজেট নিয়ে বিশেষ উৎসাহ উদ্দীপনা দেখা যায়। কারণ রেলের বার্ষিক ভাড়া ও কর-আরোপের কথা এই বাজেট থেকেই জানা যায়। জন মাথাই, এন গোপালস্বামী আয়াঙ্গার, লালবাহাদুর শাস্ত্রী, মধু দণ্ডবতে, মাধবরাও সিন্ধিয়া, সি কে জাফর শরিফ, মমতা বন্দ্যোপাধ্যায় প্রমুখ অতীতে ভারতের রেলমন্ত্রীর দায়িত্বভার বহন করেছেন।

সম্পুরক সংস্থা
--------------

রেল ইন্ডিয়া টেকনিক্যাল অ্যান্ড ইকোনমিক সার্ভিসেস , RITES

আরও দেখুন
---------

ভারতীয় রেলওয়ে সাংগঠনিক পরিকাঠামো

বহিঃসংযোগ
---------

* মন্ত্রক ওয়েবসাইট
* IRFCA link of railways ministers
**নূর ফজুরা শরীফুদ্দিন** (**নূর ফজুরা বিনতে শরীফুদ্দিন**; জন্ম: ২৭ সেপ্টেম্বর, ১৯৮৩) হচ্ছেন একজন মালয়েশিয়ান অভিনেত্রী, গায়িকা, টিভি উপস্থাপক, ভিজে এবং একজন উদ্যোক্তা। তিনি একটি টেলিভিশন অনুষ্ঠান এবং বেশ কয়েকটি ছোট অভিনয় চরিত্রে অভিনয় করে মালয়েশিয়ার বিনোদন শিল্পে তার কর্মজীবন শুরু করেন। তিনি "টিনস ওয়ার্ল্ড" নামে একটি টেলিভিশন অনুষ্ঠান এ উপস্থিত হয়েছেন। ২০০৪ সালে, তিনি "বিকাড়া হটি"তে নেতৃস্থানীয় ভূমিকা পালন করে তার চলচ্চিত্র কর্মজীবন শুরু করেন, যেটি তাকে অধিক জনপ্রিয়তা অর্জন করতে এবং একটি পুরস্কারে মনোনীত হয়ে সাহায্য করে। পরবর্তীতে ২০০৫ সালে, তিনি গোল এবং জিঙ্কু চলচ্চিত্রে বুবলি-উদ্যমী নেতৃত্বের চরিত্রে অভিনয় করেছেন।

বেশ কয়েকটি বিনোদন এবং ফ্যাশন ম্যাগাজিন অনুযায়ী ফজুরা "মালয়েশিয়ায় সবচেয়ে আড়ম্বরপূর্ণ অভিনেত্রী এবং সেলিব্রিটি" হিসেবে বিবেচিত হন এবং প্রায়ই এই পত্রিকাগুলোর দ্বারা "স্টাইলিশ" এবং "হট" তালিকায় তিনি উপস্থিত হন। ২০১০ সাল পর্যন্ত, তিনি ১০টি বৈশিষ্ট্যযুক্ত চলচ্চিত্র, অগণিত হিট টিভি সিরিজ এবং নাটকগুলির পাশাপাশি বেশ কিছু টেলিভিশন অনুষ্ঠান উপস্থাপনা করেছেন। "মহারাজা লওক মেগা" নামে একটি কমেডি টেলিভিশন অনুষ্ঠানে তিনি একজন বিচারক হিসেবে হাজির হয়েছিলেন।

প্রারম্ভিক জীবন এবং শিক্ষা
--------------------------

নূর ফজুরা বিনতে শরীফুদ্দিন ১৯৮৩ সালের ২৭ শে সেপ্টেম্বর মালয়েশিয়ায় পেহাং প্রদেশের পেকান জেলায় জন্মগ্রহণ করেছেন। তিনি তার তিন ভাইয়ের জন্য একমাত্র বোন এবং তার পিতা-মাতার একমাত্র কন্যা। তিনি তার পরিবারের একমাত্র কন্যা। ফজুরার মাত্র ১৭ বছর বয়সে তার বাবা মারা যান। তিনি তার মাতৃভূমিতে সিকোলাহ মেনেন্জা দাতুক মাহমুদ ম্যাটে যোগদিন করেন। পরবর্তীতে তিনি একটি ফ্যাশন ডিজাইনিং কলেজে ভর্তি হন এবং কিছু মাস পর সেখান থেকে চলে যাওয়ার আগে তিনি বলেন, "কারণ কোর্সের মধ্যে আমার আগ্রহ কিছুদিনের মধ্যেই হ্রাস পায়"। এবং বেশ কিছু অফার তাকে এই কাজ করতে প্রলোভন দেখিয়েছিল। তিনি সেখান থেকে একটিকে ধরেন এবং নিজেকে বলেছিলেন যে, "আমি যেখানেই যাচ্ছি সেখানেই আমি শুরু করব। একটি কাজ করো এবং সেটা সম্পর্কে ভুলে যাও। অন্তত আমি এটা করেছি"। পরবর্তীতে তিনি আবিষ্কৃত হন এবং একটি চলচ্চিত্র প্রযোজক-পরিচালক, দাতিন রসনানী জমিল দ্বারা একটি বড় কাজ করতে সুযোগ পান।

ব্যক্তিগত জীবন
--------------

২০০৭ সালের প্রথম দিকে, ফজুরা সিঙ্গাপুর আইডল মৌসুম ২ এর বিজয়ী, হাদি মির্জার সাথে সাথে সংযুক্ত হন, তারা উভয়ে ২০০৮ সালের ৩০ নভেম্বর সাউথ ক্লাবের এমটিভি হিপ-হপ পার্টিতে প্রথমবারের মতো সাক্ষাৎ করেন। সূত্র মতে, তিনি (মির্জা) তার (ফজুরা) প্রেমে পড়ে গিয়েছিলেন। তারা প্রেমের মধ্যে পাগল হয়ে গিয়েছিল এবং তারা উভয়ে দৈনিক ফোনে কথোপকথন করতেন।

তথ্যসূত্র
---------

বহিঃসংযোগ
---------


উইকিমিডিয়া কমন্সে **ফজুরা** সংক্রান্ত মিডিয়া রয়েছে।

* ইন্টারনেট মুভি ডেটাবেজে ফজুরা (ইংরেজি)
* ফেসবুকে ফজুরা
**সুলতানা জামান** (আসল নাম: সৈয়দা হোসনে আরা শরিফা বেগম মিনা, জন্ম: ১০ আগস্ট, ১৯৪৫; মৃত্যু: ২০ মে, ২০১২) বাংলাদেশের জনপ্রিয় চলচ্চিত্রাভিনেত্রী। তিনি ১৯৫৯ সালে রাজিয়া নামে ‘মাটির পাহাড়’ ছবি দিয়ে চলচ্চিত্রে অভিনয় শুরু করেছিলেন। পরবর্তী সময়ে ‘চান্দা’ ও ‘জোয়ার এলো’ ছবিতে মিনা জামান নামে চলচ্চিত্রে অভিনয় শুরু করেন। খান আতাউর রহমান পরিচালিত ‘অনেক দিনের চেনা’ ছবিতে নাম বদলে তিনি হন সুলতানা জামান।

অভিনয় জীবন
-----------

‘মাটির পাহাড়’ ছবিতে সুলতানা জামানের সঙ্গে অভিনয় করেছিলেন কাফি খান, রওশন আরা, কাজী খালেক। এই ছবিতে অভিনয়ের জন্য সুলতানা জামান চিত্রাকাশ পুরস্কারে ভূষিত হয়েছিলেন। এরপর ১৯৬২ সালে কলিম শরাফী ও জহির রায়হানের যৌথ পরিচালনায় ‘সোনার কাজল’, এহতেশাম পরিচালিত ‘চান্দা’, আব্দুল জব্বার খান পরিচালিত ‘জোয়ার এলো’ মুক্তি পায়। ‘চান্দা’ ও ‘জোয়ার এলো’ ছবির বাণিজ্যিক সাফল্য সুলতানা জামানকে রোমান্টিক অভিনেত্রী হিসেবে প্রতিষ্ঠিত করে। ১৯৬৪ সালে খান আতাউর রহমান নির্মাণ করেন ‘অনেক দিনের চেনা’। ১৯৬৫ সালে ফতেহ লোহানী পরিচালিত ‘সাতরং’, আলী মনসুর পরিচালিত ‘জানাজানি’ এবং মোস্তাফিজ পরিচালিত ‘মালা’ মুক্তি পায়। ছবিটি পূর্ব ও পশ্চিম পাকিস্তানে সুপার-ডুপার হিট ও ব্যবসা সফল হয়। ‘মালা’ ছবিটির বাণিজ্যিক সাফল্যের কারণে সুলতানা জামান সম্মাননা পেয়েছিলেন। তিনি ১৯৬৯ সালে ‘মনের মত বউ’ ও ‘ভানুমতি’ ছবিতে অভিনয় করেন। ১৯৭০ সালে ‘মিশর কুমারী’ ও ‘আঁকাঁবাঁকা’ ছবিতে অভিনয় করেন তিনি। ‘ভানুমতি’ ও ‘ছদ্মবেশী’ নামে দুটি ছবির প্রযোজনাও করেন সুলতানা জামান। স্বাধীনতার পর সুলতানা জামান অভিনীত ছবির মধ্যে রয়েছে ‘নয়নমণি’, ‘নিশান’, ‘জাদুর বাঁশি’, ‘অনুভব’, ‘তৃষ্ণা’, ‘অগ্নিশিখা’।

পারিবারিক জীবন
--------------

১৯৪০ সালের ১০ আগস্ট ফরিদপুর জেলায় জন্মগ্রহণ করেন সুলতানা জামান। তার পারিবারিক নাম সৈয়দা হোসনে আরা শরিফা বেগম। এ দেশের চলচ্চিত্র অঙ্গনে তিনি সুলতানা জামান নামেই পরিচিত হয়ে ওঠেন। তার শৈশব কেটেছিল নাটোরে। চিত্রগ্রাহক ও পরিচালক কিউ এম জামানের সঙ্গে ১৯৫৬ সালের ১৫ মার্চ তার বিয়ে হয়। উল্লেখ্য, ‘মুখ ও মুখোশ’ ছবির ক্যামেরাম্যান হিসেবে দায়িত্ব পালন করেছিলেন কিউ এম জামান।

চলচ্চিত্রসমূহ
-------------

সুলতানা জামান অভিনীত উল্লেখযোগ্য চলচ্চিত্রের মধ্যে রয়েছে চান্দা, নতুন দিগন্ত, অনেক দিনের চেনা, জোয়ার এলো, জানাজানি, সাত রং, সোনার কাজল, মালা, উজালা জংলীফুল, বেয়াকুফ’, আবার বনবাসে রূপবান ও মিশর কুমারী’

সম্মাননা
--------

২০১০ সালে জাতীয় চলচ্চিত্র পুরস্কার প্রদান অনুষ্ঠানে দেশীয় চলচ্চিত্রে অসামান্য অবদানের জন্য সুলতানা জামানকে আজীবন সম্মাননা দেওয়া হয়।

মৃত্যু
------

বার্ধক্যজনিত সমস্যায় ২০ মে ২০১২ ৭৬ বছর বয়সে ঢাকার ক্যান্টনমেন্ট এলাকার বাসভবনে মৃত্যুবরণ করেন তিনি।

তথ্যসূত্র
---------

1. 1 2 3 4 5  "নববর্ষের রাতে ঢাবিতে প্রবেশে কড়াকড়ি"। Banglanews24.com। সংগ্রহের তারিখ ২০১৩-১২-৩১। [*স্থায়ীভাবে অকার্যকর সংযোগ*]
2. 1 2 3 4 5  "চলে গেলেন সুলতানা জামান - প্রথম আলো"। দৈনিক প্রথম আলো। ২০২০-০৮-২২ তারিখে মূল থেকে আর্কাইভ করা। সংগ্রহের তারিখ ২০১৩-১২-৩১।

| * দে
* স
জাতীয় চলচ্চিত্র পুরস্কার আজীবন সম্মাননা |
| --- |
| ২০০৯–বর্তমান | 
* সুলতানা জামান (২০০৯)
* আনোয়ার হোসেন (২০১০)
* রাজ্জাক (২০১১)
* খলিল উল্লাহ খান (২০১২)
* সারাহ বেগম কবরী (২০১৩)
* সৈয়দ হাসান ইমাম ও রানী সরকার (২০১৪)
* শাবানা ও ফেরদৌসী রহমান (২০১৫)
* ববিতা ও ফারুক (২০১৬)
* এটিএম শামসুজ্জামান ও সুজাতা (২০১৭)
* আলমগীর ও প্রবীর মিত্র (২০১৮)
* সোহেল রানা ও কোহিনূর আক্তার সুচন্দা (২০১৯)
* আনোয়ারা ও রাইসুল ইসলাম আসাদ (২০২০)
* ডলি জহুর ও ইলিয়াস কাঞ্চন (২০২১)

 |
***বীর সৈনিক*** ২০০৩ সালের যুদ্ধভিত্তিক অপরাধধর্মী-নাট্য চলচ্চিত্র। ছবিটি রচনা ও পরিচালনা করেছেন দেলোয়ার জাহান ঝন্টু। এস ডি প্রডাকশন্সের ব্যানারে ছবিটি নির্মিত ও পরিবেশিত হয়। এতে প্রধান চরিত্রে অভিনয় করেছেন মান্না, মৌসুমী, ইয়াসমিন বিলকিস সাথী, নাসির খান, হুমায়ুন ফরীদি, রোজী আফসারী প্রমুখ। মান্না এই চলচ্চিত্রে দ্বৈত ভূমিকায় অভিনয় করেছেন।

চলচ্চিত্রটি ২৮তম জাতীয় চলচ্চিত্র পুরস্কারে দুটি বিভাগে পুরস্কার লাভ করে। মান্না শ্রেষ্ঠ অভিনেতা এবং ইয়াসমিন বিলকিস সাথী শ্রেষ্ঠ পার্শ্বচরিত্রে অভিনেত্রী বিভাগে পুরস্কৃত হন।

কাহিনি সংক্ষেপ
--------------

বাংলাদেশের স্বাধীনতা যুদ্ধের প্রাক্কালে মোহাম্মদ আলী পূর্ব পাকিস্তান সেনাবাহিনীর সদস্য ছিল। সে সময় তার এক ঊর্ধ্বতন কর্মকর্তা শরাফত খানের মেয়ে মেহনাজ বাংলাদেশে আসে। মেহনাজের মোহাম্মদ আলীকে ভালো লাগে এবং তারা বিয়ে করে। ইতিমধ্যে যুদ্ধ শুরু হলে মোহাম্মদ আলী মুক্তিবাহিনীতে যোগ দেয়। শরাফত বাংলাদেশী সহযোগী রমজান আলীর সাহায্যে মোহাম্মদ আলীর মা ও বোনকে হত্যা করে এবং তার মেয়েকে নিয়ে পাকিস্তান চলে যায়। যুদ্ধ শেষে মোহাম্মদ আলী তার স্ত্রীকে আনতে পাকিস্তানে রওনা দেয়। সেখানে পৌঁছালে রমজান আলী তার স্ত্রী মেহনাজকে খুন করে পালিয়ে যায়। আলী তার সন্তান আবদুল্লাহকে নিয়ে দেশে ফিরে এসে।

আলীর সন্তান আবদুল্লাহ এখন যুবক। সে শহরে পড়াশুনা করে। ছেলের জন্মদিনে তাকে অবাক করে দিতে এসে সে নিজেই অবাক হয়ে যায়। আলী এসে জানতে পারে তার ছেলে পড়াশুনা না করে বিভিন্ন সন্ত্রাসী কর্মকাণ্ড করে বেড়াচ্ছে। আর তাকে সব তথ্য দেয় আবদুল্লাহর বান্ধবী রুবি। আলী আবদুল্লাহর পিছু নেয় এবং সে জানতে পারে আবদুল্লাহ তার স্ত্রীর খুনি রমজান আলীর হয়ে কাজ করছে। রমজান আলী পাকিস্তান থেকে দেশে এসে নিজেকে সমাজসেবী দাবী করে মুখোশের আড়ালে অপকর্ম করে যাচ্ছে। আলী আর আবদুল্লাহর চেহারা একই রকম হওয়ায় আলী আবদুল্লাহর বেশ ধারণ করে রমজানে নিকটবর্তী হয় এবং সুযোগে তাকে খুন করে তার মা, বোন ও স্ত্রী হত্যার প্রতিশোধ নেয়।

কুশীলব
------

* মান্না - *মোহাম্মদ আলী* / *আবদুল্লাহ*
* মৌসুমী - *রুবি*
* ইয়াসমিন বিলকিস সাথী - *মেহনাজ*, মোহাম্মদ আলীর স্ত্রী
* নাসির খান - *শরাফত খান*, মেহনাজের বাবা
* হুমায়ুন ফরীদি - *রমজান মোল্লা*
* রোজী আফসারী - মোহাম্মদ আলীর মা
* আসিফ ইকবাল - *আকাশ*
* সিরাজ হায়দার - *সিরাজ মিয়া*
* দিলদার
* গাঙ্গুয়া - ভাই
* সিদ্দিক জামাল নান্টু
* জাহানারা ভূঁইয়া
* আবদুল্লাহ সাকী - *সরফুদ্দীন ভূঁইয়া*
* হিমু - *হিমু*
* সানি আলমগীর - *সানি মিয়া*

সঙ্গীত
------

বীর সৈনিক চলচ্চিত্রের গানের সুর ও সঙ্গীত পরিচালনা করেছেন আনোয়ার জাহান নান্টু। গানে কণ্ঠ দিয়েছেন পলাশ ও বেবি নাজনীন।

পুরস্কার
--------

জাতীয় চলচ্চিত্র পুরস্কার
* **বিজয়ী:** শ্রেষ্ঠ অভিনেতা - মান্না
* **বিজয়ী:** শ্রেষ্ঠ পার্শ্বচরিত্রে অভিনেত্রী - ইয়াসমিন বিলকিস সাথী

তথ্যসূত্র
---------

1. ↑  "প্রথমবারের মতো মান্না উৎসব"। *বিডিনিউজ টোয়েন্টিফোর ডটকম*। ১০ ফেব্রুয়ারি ২০১৫। ১৭ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।
2. ↑  "National film awards for 2002 and 2003 declared"। *দ্য ডেইলি স্টার*। ২৪ নভেম্বর ২০০৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।
3. ↑  কামরুজ্জামান (১৩ অক্টোবর ২০০৯)। "﻿জাতীয় চলচ্চিত্র পুরস্কার কি আটকে যাচ্ছে?"। *দৈনিক প্রথম আলো*। ১৯ মে ২০২০ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।

বহিঃসংযোগ
---------

* ইন্টারনেট মুভি ডেটাবেজে *বীর সৈনিক*  (ইংরেজি)
**প্রণজিৎ সিংহ রায়** ভারতের ত্রিপুরার একজন রাজনীতিবিদ। ২০১৩ সালের বিধানসভা নির্বাচনে, তিনি ত্রিপুরা বিধানসভার গোমতি জেলার রাধাকিশোরপুর কেন্দ্রের প্রতিনিধিত্ব করেছিলেন।

২০১৬ সালে, তিনি ভারতীয় জাতীয় কংগ্রেসের ছয়জন বিধায়কের একজন ছিলেন যারা সর্বভারতীয় তৃণমূল কংগ্রেসে যোগ দিয়েছিলেন, ২০১৬ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্ক্সবাদী) মিত্র হওয়ার কারণে দলের প্রতি অসন্তুষ্টির কারণে।

আগস্ট ২০১৭ সালে, তিনি ছিলেন সর্বভারতীয় তৃণমূল কংগ্রেসের ছয়জন বিধায়কের মধ্যে একজন যারা ২০১৭ সালের ভারতীয় রাষ্ট্রপতি নির্বাচনে পার্টি লাইনের বিরুদ্ধে ভোট দেওয়ার পরে ভারতীয় জনতা পার্টিতে যোগ দিয়েছিলেন।

তথ্যসূত্র
---------

1. ↑  "Assembly Since 1963" (পিডিএফ)। পৃষ্ঠা 50।
2. ↑  MLAs refuse to accept Roy as CLP leader
3. ↑  Congress hit by next big crisis in Tripura, 6 MLAs quit party
4. ↑  My Neta
5. ↑  Six Congress MLAs in Tripura join Trinamool
6. ↑  "Recognise Ex-TMC MLAs as BJP Members in Tripura: BJP"। ২৪ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৭।
এই নিবন্ধটি সৈয়দ আমীর আলী সম্পর্কে। অন্য ব্যবহারের জন্য আমির আলী দেখুন।

**সৈয়দ আমির আলী** (জন্ম: ৬ই এপ্রিল, ১৮৪৯- মৃত্যু: ৩রা আগস্ট, ১৯২৮) ছিলেন একজন ভারতীয় মুসলিম আইনজ্ঞ যিনি কলকাতা হাইকোর্টের প্রথম মুসলিম বিচারপতি ছিলেন। এছাড়াও তিনি ছিলেন একাধারে একজন আইনজ্ঞ, সমাজ সংস্কারক এবং লেখক। তিনি ইসলামের ইতিহাস নিয়ে কয়েকটি বিখ্যাত বই লিখেছিলেন। তার বইগুলোর মধ্যে অন্যতম হল **দ্যা স্পিরিট অফ ইসলাম**। এই বইটিই পরবর্তীকালে ব্রিটিশ রাজের সময় ভারতের আইনে মুসলিম আইন প্রবর্তন করার পেছনে ভূমিকা রেখেছিল। সৈয়দ আমীর আলী অল ইন্ডিয়া মুসলিম লীগের প্রতিষ্ঠাতা সদস্য ছিলেন। উনিশ শতকের আশির দশকে তিনি ভারতীয় মুসলমানদের রাজনৈতিক জাগরণের উদ্যোক্তা ছিলেন।

জন্ম
----

তিনি ১৮৪৯ সালের ৬ই এপ্রিল উড়িষ্যর কটকে জন্ম গ্রহণ করেন। ইরানের মেশেদ থেকে আগত এক শিয়া পরিবারের বংশধর সৈয়দ সা’দাত আলীর পাঁচ পুত্রের মধ্যে তিনি ছিলেন চতুর্থ। আমীর আলীর প্রপিতামহ ১৭৩৯ সালে নাদির শাহের সৈন্যদলের সাথে ইরান পরিত্যাগ করে ভারতীয় উপমহাদেশে আসেন এবং অতঃপর মুগল ও অযোধ্যার দরবারে চাকরি করেন।

শৈশব
----

জানা যায় আমির আলীর প্রপিতামহ ১৭৩৯সালে নাদির শাহের সৈন্য বাহিনীর সাথে ভারত বর্ষে আসেন।[] সৈয়দ আমির আলী জম্মের পর তার পিতা সপরিবারে কলকাতা আসেন। সেই থেকে তিনি কলকাতায় থাকেন।পরবর্তীতে তারা চীনসুরায় আবাস গড়ে তোলেন।

শিক্ষাজীবন
----------

হুগলী মাদ্রাসায় পড়ার সময় তিনি হুগলী মাদ্রাসার ব্রিটিশ শিক্ষকদের সংস্পর্শে আসেন এবং পরীক্ষায় কৃতিত্ত্বের সাথে পাশ করেন। ১৮৬৭ সালে তিনি কলকাতা বিশ্ববিদ্যালয় থেকে আসামান্য কৃতিত্ব সহকারে স্নাতক ডিগ্রী লাভ করেন। ১৮৬৮ সালে অনার্স সহ ইতিহাসে এম.এ পাস করেন। ১৮৬৯ সালে এলএলবি শেষ করার পর তিনি সরকারি বৃত্তি নিয়ে তিনি লন্ডন যান। তার পরিবার একজন মৌলভিকে গৃহশিক্ষক নিয়োজিত করে, যিনি তাকে কুরআন, আরবি ও ফারসি শিক্ষা দিতেন। পরবর্তীসময়ে গৃহের বাইরে তিনি অধিকতর উচ্চ পর্যায়ে আরবি ভাষা শেখেন।

অবদান
-----

১৮৭৩ - ১৮৭৮ খ্রিস্টাব্দে কলকাতার প্রেসিডেন্সি কলেজে মুসলমান আইনের ও ১৮৮৪ খ্রিস্টাব্দে ঠাকুর আইনের অধ্যাপক, ১৮৭৮ - ১৮৮১ খ্রিস্টাব্দে কলকাতার চিফ প্রেসিডেন্সি ম্যাজিস্ট্রেট এবং ১৮৯০ খ্রিস্টাব্দে কলকাতা হাইকোর্ট এর প্রথম মুসলিম বিচারপতি নিযুক্ত হন। ১৯০৪ খ্রিস্টাব্দে অবসর গ্রহণ করে বিলেতে স্থায়ীভাবে বসবাস শুরু করেন। বিভিন্ন সময়ে বঙ্গীয় ব্যবস্থাপক সভা ও কেন্দ্রীয় ব্যবস্থাপক সভার সদস্য, হুগলি ইমামবাড়ার সভাপতি, সেন্ট্রাল ন্যাশনাল মহামেডান অ্যাসোসিয়েশনের প্রতিষ্ঠাতা-সম্পাদক এবং ১৯০৯ খ্রিস্টাব্দে লন্ডন প্রিভি কাউন্সিলের প্রথম ভারতীয় সদস্য ছিলেন। মর্লি-মিন্টো শাসনসংস্কারে মুসলমানদের রাজনৈতিক দাবির উপর যে স্বতন্ত্র গুরুত্ব দেওয়া হয়েছিল তার মূলে তিনি ছিলেন। মুসলিম লীগের রাজনৈতিক ও ধর্মীয় মতাদর্শের সমর্থক ও লন্ডন শাখার উৎসাহী কর্মকর্তা ছিলেন।

রচিত বই
-------

* এ ক্রিটিক্যাল এগজামিনেশন অফ দি লাইফ অ্যান্ড টিচিংস অফ মহম্মদ
* দ্য স্পিরিট অব ইসলাম
* অ্যা শর্ট হিস্টোরি অব দ্য সারাসিন্স
* মহামেডান ল’
* হিস্ট্রি অফ মহামেডান সিভিলাইজেশন ইন ইন্ডিয়া

মৃত্যু
------

সৈয়দ আমীর আলী ১৯২৮ সালের ৩ আগস্ট ইংল্যান্ডে মারা যান। সন্তানেরা তার নির্দেশানুযায়ী তার ব্যক্তিগত কাগজপত্র নষ্ট করে ফেলেন।

তথ্যসূত্র
---------

1. ↑  "আলী, সৈয়দ আমীর"। সংগ্রহের তারিখ ২৩ ডিসেম্বর ২০১৭।
2. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৭৭, আইএসবিএন ৯৭৮-৮১-৭৯৫৫-১৩৫-৬
**ইউসুফ জিয়া কাভাকচি** (জন্ম: ২২ জুন ১৯৩৮) একজন তুর্কি-মার্কিন ইসলামি ধর্মগুরু এবং তুর্কি রাজনীতিবিদ মার্ভে কাভাকচির পিতা। তিনি উত্তর টেক্সাসে ইসলামিক শিক্ষা প্রতিষ্ঠান প্রতিষ্ঠায় অত্যন্ত প্রভাবশালী অবদান রেখেছেন।

জীবনী
-----

### প্রারম্ভিক জীবন

ইমাম ইউসুফ ১৯৩৮ সালে হেনডেকের সাকারিয়ায় জন্মগ্রহণ করেন। তাঁর পরিবার জর্জিয়া থেকে দেশান্তরিত হয়েছিলেন। ছোটবেলায় তিনি তুর্কি ভাষা জানতেন না, তবে জর্জিয় ভাষায় কথা বলতেন। ৮ থেকে ৯ বছর বয়সে তিনি তুর্কি ভাষা শেখেন। অল্প বয়সেই তিনি কুরআন মুখস্থ করেন, তাজবীদ, কুরআন, আরবি, তাফসির, হাদীস, ফিকহ এবং অন্যান্য ইসলামিক বিজ্ঞানের ক্ষেত্রগুলি অধ্যয়ন করেন এবং হাসিরলার কুরআন কোর্স থেকে স্নাতক লাভ করেন। পরীক্ষা দিয়ে সফল হওয়ার পর, তিনি ইস্তাম্বুলে ইমাম, মুয়াজ্জিন এবং মুফতি হিসেবে কাজ করেন। ইউসুফ কাভাকচি ইস্তাম্বুল বিশ্ববিদ্যালয়ের আইন অনুষদ ও ইস্তাম্বুল ইউকসেক ইসলাম ইনস্টিটিউট থেকে স্নাতক অর্জন করেন এবং ১৯৬৭ সালে ডক্টরেট ডিগ্রি অর্জন করেন। ১৯৮০ সালে তিনি অধ্যাপক নিযুক্ত হন। তিনি এরজুরামে অবস্থিত আতাতুর্ক বিশ্ববিদ্যালয়ের ধর্মতত্ত্ব অনুষদের ডিন ছিলেন। তিনিমুহম্মদ হামিদুল্লাহর ছাত্র ছিলেন।

### যুক্তরাষ্ট্র

কাভাকচি তুরস্ক ছেড়ে যুক্তরাষ্ট্র চলে যান কারণ তার মেয়েকে সেখানে নেকাব পরে পড়াশোনা করতে বাঁধা দেওয়া হয়েছিল। তিনি ফিলাডেলফিয়া এবং কেমব্রিজের মতো বিশ্ববিদ্যালয়ে অনাবাসিক অধ্যাপক হিসেবে কাজ করেছেন। ১৯৮৮ সালে তিনি টেক্সাস গমন করেন এবং উত্তর টেক্সাসের ইসলামিক অ্যাসোসিয়েশনের আবাসিক পন্ডিত ও ইমাম নিযুক্ত হন। তিনি টেক্সাসের রিচার্ডসনে আইএএনটি কুরআনিক একাডেমীর প্রতিষ্ঠাতা ও প্রশিক্ষক এবং ডালাসে সুফা ইসলামিক সেমিনারির প্রতিষ্ঠাতা ডিন।

তিনি ১৩ অক্টোবর ২০০৭'এ খ্রিস্টান নেতাদের উদ্দেশ্যে লেখা একটি খোলা চিঠি, 'এ কমন ওয়ার্ড বিটুইন আস এন্ড ইউ' এর ১৩৮ জন স্বাক্ষরকারীদের একজন ছিলেন। ২০০৯ সালে তিনি ১০০ জন প্রভাবশালী মুসলিমদের কাতারে তালিকাভুক্ত হন।

### তুরস্কে ফিরে আসা

কাভাকচি শেষ পর্যন্ত তুরস্কে ফিরে আসেন। বর্তমানে তিনি একজন অবসরপ্রাপ্ত অনুষদ সদস্য এবং ইস্তাম্বুল ও মারমারা বিশ্ববিদ্যালয়ের ধর্মতত্ত্ব অনুষদের ধর্মতত্ত্ব বিভাগে শিক্ষকতা করছেন। অসংখ্য তুর্কি বইয়ের পাশাপাশি তিনি ইসলামী আইনের উপর ইংরেজি বইও প্রকাশ করেছেন।

তথ্যসূত্র
---------

1. ↑  "Imam Yusuf Kavakci"। *sites.google.com* (ইংরেজি ভাষায়)। সংগ্রহের তারিখ ২০২১-০৪-১১।
2. 1 2 3 4  "Yusuf Ziya Kavakçı kimdir? Kaç yaşında ve Nereli?"। *Posta* (তুর্কি ভাষায়)। সংগ্রহের তারিখ ২০২৩-০৩-৩০।
3. ↑  "Ömer Nasuhi Bilmen'in güldüğünü bir kere gördüm"। *dunyabizim.com/*।
4. ↑  haber7.com: 33 kişiden biri Yıldız'dı, o kalemin kalbiydi! (Mustafa Yürekli – Haber 7)
5. 1 2  "THE 500 MOST INFLUENTIAL MUSLIMS" (পিডিএফ)। *THE 500 MOST INFLUENTIAL MUSLIMS*। সংগ্রহের তারিখ ৩১ মার্চ ২০২৩।
6. ↑  acommonword.com: Ein Gemeinsames Wort zwischen Uns und Euch (Zusammengefasste Kurzform) (PDF; 186 kB)
**এহছানে এলাহী** বাংলাদেশ সিভিল সার্ভিসের একজন কর্মকর্তা। তিনি ভূমি সংস্কার বোর্ডের চেয়ারম্যান (সচিব) ছিলেন। বর্তমানে তিনি শ্রম ও কর্মসংস্থান মন্ত্রণালয়ে সচিব হিসেবে দায়িত্ব পালন করছেন।

প্রাথমিক জীবন
-------------

এলাহী সিলেট জেলার কানাইঘাট উপজেলায় জন্মগ্রহণ করেন। তিনি ঢাকা বিশ্ববিদ্যালয়ের পদার্থবিজ্ঞান বিভাগ থেকে ১৯৮৫ সালে বিএসসি (সম্মান) ও ১৯৮৬ সালে এমএসসি ডিগ্রি লাভ করেন। পরবর্তীকালে তিনি লন্ডন বিশ্ববিদ্যালয়ের অধীনে এমএস (পিএইচ) ডিগ্রি অর্জন করেন। এছাড়া দেশে ও বিদেশে তিনি বিভিন্ন প্রশিক্ষণ গ্রহণ করেছেন।

কর্মজীবন
--------

এহছানে এলাহী বিসিএস প্রশাসন ক্যাডারে ১০ম ব্যাচের কর্মকর্তা হিসেবে ১৯৯১ সালে সরকারি চাকরিতে যোগদান করেন। তিনি প্রশাসনের বিভিন্ন স্তরে কর্মরত ছিলেন। তিনি সহকারী কমিশনার, সহকারী কমিশনার (ভূমি), পরিকল্পনা মন্ত্রণালয়ে আইএমইডি-এর সহকারী সচিব, বাংলাদেশ জাতীয় সংসদ সচিবালয়ে সহকারী সচিব, বিজ্ঞান ও প্রযুক্তি মন্ত্রণালয়ে সিনিয়র সহকারী সচিব, পরিবার কল্যাণ মন্ত্রণালয় এবং পরিকল্পনা বিভাগের সচিবের পিএস, উপজেলা নির্বাহী কর্মকর্তা, অতিরিক্ত জেলা প্রশাসক, বাংলাদেশ রেলওয়ের পূর্বাঞ্চলের চীফ এস্টেট অফিসার, বাংলাদেশ ক্লাইমেট চেঞ্জ ট্রাস্টের পরিচালক, রাজউকের সচিব ও পরিচালক (প্রশাসন), গাইবান্ধা জেলার জেলা প্রশাসক, সড়ক পরিবহন ও মহাসড়ক বিভাগে যুগ্মসচিব এবং সড়ক পরিবহন ও সেতু মন্ত্রণালয়ে অতিরিক্ত সচিবসহ বিভিন্ন দায়িত্ব পালন করেছেন। এছাড়া তিনি বাংলাদেশ কেমিক্যাল ইন্ডাস্ট্রিজ কর্পোরশনের চেয়ারম্যান (গ্রেড-১) এবং ভূমি সংস্কার বোর্ডের চেয়ারম্যান (সচিব) ছিলেন। বর্তমানে তিনি শ্রম ও কর্মসংস্থান মন্ত্রণালয়ে সচিব হিসেবে দায়িত্ব পালন করছেন।

তথ্যসূত্র
---------

1. ↑  "শ্রম ও কর্মসংস্থান মন্ত্রণালয়ের নতুন সচিব এহছানে এলাহী"। *সারাবাংলা.নেট*। ১৭ আগস্ট ২০২১। সংগ্রহের তারিখ ২৫ ফেব্রুয়ারি ২০২৩।
2. ↑  "সচিব হলেন কানাইঘাটের এহছানে এলাহী"। *সিলেটের ডাক*। ২১ জানুয়ারি ২০২১। ২৫ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০২৩।
3. ↑  "বিসিআইসির চেয়ারম্যান হলেন এহছানে এলাহী"। *সমকাল*। ২৫ জানুয়ারি ২০২১। ২৫ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০২৩।
4. 1 2  "মোস্তফা কামাল সিনিয়র সচিব, এহছানে এলাহী বিসিআইসি চেয়ারম্যান"। *ঢাকা পোস্ট*। ২০ জানুয়ারি ২০২১। সংগ্রহের তারিখ ২৫ ফেব্রুয়ারি ২০২৩।
5. ↑  "শ্রম সচিব হিসেবে এহছানে এলাহীর যোগদান"। *জাগোনিউজ২৪.কম*। ১৭ আগস্ট ২০২১। সংগ্রহের তারিখ ২৫ ফেব্রুয়ারি ২০২৩।
**মোস্তফা আলী** (১৯২১–২৬ জুলাই ১৯৭৫) বাংলাদেশের হবিগঞ্জ জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন সিলেট-১৯ আসনের সংসদ সদস্য ছিলেন।

প্রাথমিক জীবন
-------------

মোস্তফা আলী ১৯২১ তৎকালীন ব্রিটিশ ভারতের আসামের সিলেটের হবিগঞ্জ মহকুমার লাখাইয়ের মুড়িয়াউকে জন্মগ্রহণ করেন। তিনি হবিগঞ্জ সরকারী উচ্চ বিদ্যালয় থেকে ১৯৩৭ সালে ম্যাট্রিক, কলকাতা সেন্ট জেভিয়ার্স কলেজ থেকে ১৯৪২ সালে বিএ এবং কলকাতা বিশ্ববিদ্যালয় থেকে ১৯৪১ সালে আইন ডিগ্রী লাভ করেন।

রাজনৈতিক জীবন
-------------

মোস্তফা আলী আইনজীবী ছিলেন। তিনি হবিগঞ্জ বার এসোসিয়েশনের প্রেসিডেন্ট ছিলেন। আওয়ামী লীগে যোগদান করে ১৯৫২ সালে বাংলা ভাষা আন্দোলনে অংশগ্রহণ করেন। তিনি ১৯৫৪ সালে তৎকালীন হবিগঞ্জ মহকুমা আওয়ামী লীগের সেক্রেটারি ও ১৯৫৮ সালে সভাপতি নির্বাচিত হন। ১৯৭০ সালে তিনি তৎকালীন পাকিস্তান জাতীয় পরিষদের সদস্য নির্বাচিত হন। পরে গণপরিষদের সদস্য ছিলেন। ১৯৭১ সালে মুক্তিযুদ্ধের সংগঠক হিসেবে স্বাধীনতা সংগ্রামে অংশ গ্রহণ করেন। তিনি হবিগঞ্জ মহকুমা সংগ্রাম পরিষদের আহবায়ক ও মুজিব নগরে বাংলাদেশ সরকারের উপআঞ্চলিক প্রশাসক হিসেবে দায়িত্ব পালন করেন।

১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-১৯ আসন থেকে সংসদ সদস্য নির্বাচিত হন। ১৭ জুলাই ১৯৭৫ সালে তিনি বাকশাল সরকারের হবিগঞ্জ মহকুমার গভর্নর নিযুক্ত হন।

এছাড়াও তিনি হবিগঞ্জ শাখা রেডক্রসের চেয়ারম্যান এবং ১৯৭০ থেকে ১৯৭২ মেয়াদে হবিগঞ্জ সেন্ট্রাল কোঅপারেটিভ ব্যাংকের চেয়ারম্যান হিসেবে দায়িত্ব পালন করেন।

মৃত্যু
------

মোস্তফা আলী ২৬ জুলাই ১৯৭৫ সালে মৃত্যুবরণ করেন।

তথ্যসূত্র
---------

1. ↑  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
**কুন-দ্গা'-রিন-ছেন-র্গ্যা-ম্ত্শো** (ওয়াইলি: *kun dga' rin chen rgya mtsho*) জো-নাং বৌদ্ধবিহারের সাতাশতম প্রধান ও র্তাগ-ব্র্তান-দাম-ছোস-গ্লিং বৌদ্ধবিহারের তৃতীয় প্রধান ছিলেন।

সংক্ষিপ্ত জীবনী
---------------

কুন-দ্গা'-রিন-ছেন-র্গ্যা-ম্ত্শো সপ্তদশ শতাব্দীতে মধ্য তিব্বতে জন্মগ্রহণ করেন। তিনি তারানাথ নামক জো-নাং ধর্মসম্প্রদায়ের বিখ্যাত পন্ডিতের নিকট দীক্ষালাভ করেন এবং সূত্র ও কালচক্র সহ অন্যান্য তন্ত্র সম্বন্ধে অধ্যয়ন করেন। সাংস-র্গ্যাস-র্গ্যা-ম্ত্শো (ওয়াইলি: *sangs rgyas rgya mtsho*) নামক র্তাগ-ব্র্তান-দাম-ছোস-গ্লিং (ওয়াইলি: *rtag brtan dam chos gling*) বৌদ্ধবিহারের দ্বিতীয় প্রধানের মৃত্যুর পর তিনি ঐ বিহারের প্রধান নির্বাচিত হন। তারানাথের পর তিনি পরবর্তী পনেরো বছর জো-নাং বৌদ্ধবিহারের সাতাশতম প্রধান হিসেবে নির্বাচিত হন। ১৬৫০ খ্রিষ্টাব্দে পঞ্চম দলাই লামা জো-নাং ধর্মসম্প্রদায়ের অধীনস্থ জো-নাং বৌদ্ধবিহার দ্গে-লুগ্স ধর্মসম্প্রদায়ের অধীনে নিয়ে এলে কুন-দ্গা'-রিন-ছেন-র্গ্যা-ম্ত্শো পালিয়ে যেতে বাধ্য হন। পরবর্তীকালে তিনি গ্সাংস-স্ঙ্গাগ্স-রি-বো-ব্দে-ছেন (ওয়াইলি: *gsang sngags ri wo bde chen*) নামক বৌদ্ধবিহারে বাকি জীবন অতিবাহিত করেন। তার প্রধান দুই শিষ্য ছিলেন ব্লো-গ্রোস-র্নাম-র্গ্যাল (ওয়াইলি: *blo gros rnam rgyal*) এবং 'ব্রোগ-দ্গে-কুন-দ্গা'-দ্পাল-ব্জাং (ওয়াইলি: *'brog dge kun dga' dpal bzang*)।

তথ্যসূত্র
---------

1. ↑  Stearns, Cyrus (আগস্ট ২০০৮)। "Kunga Rinchen Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-২৮।

|  |  |  |
| --- | --- | --- |
| পূর্বসূরীতারানাথ | **কুন-দ্গা'-রিন-ছেন-র্গ্যা-ম্ত্শো  জো-নাং বৌদ্ধবিহারের সাতাশতম প্রধান** | উত্তরসূরী-- |
|
লেহের দুইটি পর্বতের শীর্ষ সংযুক্ত করা হয়েছে প্রার্থনার পতাকা দিয়ে।
**প্রার্থনার পতাকা** হলো চার কোণা আকৃতির এক টুকরা রঙিন কাপড়। হিমালয় পর্বতমালার বিভিন্ন উচ্চতায় এই কাপড়গুলো পতাকার মতো করে ওড়ানো হয় যেন পর্বতের চারিদিকের গ্রামাঞ্চলে ঈশ্বরের করুণা সবসময় থাকে। ধারণা করা হয় বন ধর্মে এই পতাকার সূচনা। বন ধর্মে, বন ধর্মের বিশ্বাসী মূল রঙের পতাকাগুলো তিব্বতে ব্যবহার করে। ঐতিহ্যগতভাবে এই পতাকাগুলোতে কাঠের ব্লক ছাপা দিয়ে বিভিন্ন বক্তব্য এবং ছবি ছাপানো হয়।

ইতিহাস
------

সারচুতে প্রার্থনা পতাকা
মূলত নেপালের সূত্র কাপড়ের ব্যানারের মতো লেখা হতো, যা পরে সারা বিশ্বের বিভিন্ন অঞ্চলে প্রার্থনা পতাকা হিসেবে ছড়িয়ে পড়ে। প্রচলিত মতে, গৌতম বুদ্ধের মাধ্যমে এই প্রার্থনা পতাকার সূত্রপাত হয়। তার প্রার্থনার বাণী অশুরদের বিরুদ্ধে যুদ্ধের সময় পতাকায় দেবরা ব্যবহার করতো। প্রচলিত মতানুসারে ভারতীয় ভিক্ষু এই স্বর্গীয় পতাকা অহিংসার প্রতি নিজের সংকল্পের প্রতীকস্বরূপ এই পতাকা বহন করতো। এই জ্ঞান তিব্বতে ৮০০ খ্রিষ্টাব্দ পর্যন্ত প্রবেশ করে এবং বর্তমানে প্রচলিত প্রার্থনা পতাকাগুলো ১০৪০ খ্রিষ্টাব্দে প্রচলন শুরু হয়। ভারতীয় বৌদ্ধ ভিক্ষু অতীশ দীপঙ্কর (৯৮০-১০৫৪ খ্রিষ্টাব্দ) তিব্বত ও নেপালের কাপড়ের পতাকায় ধর্মীয় বাণী প্রচারের আচার ভারতবর্ষে প্রবর্তন করেন।

প্রার্থনা পতাকায় বিভিন্ন বক্তব্য ছাপা থাকে।
নেপালের পাহাড়ী পথে প্রার্থনা পতাকা।

বর্ণ ও বিন্যাস
--------------

নেপালে কাঠমাণ্ডুতে প্রার্থনা পতাকা। 
ঐতিহ্যগতভাবে প্রার্থনা পতাকা পাঁচটি রঙের এক সেটে পাওয়া যায়। একেকটি পতাকা একেকটি নির্দিষ্ট রঙের হয়ে থাকে। বাম থেকে ডানে একে নীল, সাদা, লাল, সবুজ এবং হলুদ রঙের পতাকা সুবিন্যস্ত থাকে। এই পাঁচ রঙ দিয়ে পাচটি উপাদান এবং পাঁচ খাঁটি আলো প্রকাশ করা হয়। নীল রঙ দিয়ে আকাশ ও মহাশূন্য, সাদা বর্ণ দিয়ে বায়ু, লা দিয়ে আগুন, সবুজ রঙ দিয়ে পানি এবং হলুদ রঙ দিয়ে ভূমি বোঝানো হয়। এই পাঁচ উপাদানের সঠিক সমন্বয়ে সুস্বাস্থ্য লব্ধি হয় বলে ঐতিহ্যবাহী তিব্ব্তীয় চিকিতসা পদ্ধতিতে বর্ণিত আছে।

পতাকা নিয়ে প্রচলিত সংস্কার
---------------------------

একটি প্রচলিত সাধারণ ধারণা এই পতাকার মাধ্যমে স্রষ্টার কাছে প্রার্থনা পৌঁছে দেয়া যায়; যা একটি ভুল ধারণা। প্রকৃতপক্ষে, প্রার্থনা পতাকায় লিপিবদ্ধ ধর্মীয় বাণীর প্রভাব বাতাসে আশেপাশের অঞ্চলের ছড়িয়ে পড়বে বলেই তিব্বতের জনগণের বিশ্বাস।

পতাকা উড্ডায়নের নিয়ম ও সময়
-----------------------------

কারো কারো মতে, জ্যোতির্বিদ্যা মতে কিছু নির্দিষ্ট দিনে এই পতাকাগুলো ওড়ানোর উচিত নয়। এর ফলে পতাকাগুলো ঋণাত্মক প্রভাব ফেলতে পারে। পতাকার জন্য সেরা সময় হলো সূর্যোজ্জ্বল বায়ুপ্রবাহমান সকালে এই পতাকাগুলো ওড়ানোর জন্য সঠিক সময়।

তিব্বতের নতুন বছর শুরুর দিনে পুরনো প্রার্থনার পতাকা নতুন প্রার্থনার পতাকা দিয়ে স্থানান্তর করা হয়।

আরও দেখুন
---------

* অতীশ দীপঙ্কর

টীকা
----

1. ↑  Barker, page 14
2. ↑  "Radiant Heart: The Prayer Flag Tradition" (পিডিএফ)। *prayerflags.com*। ২০০৬-০৭-১২ তারিখে মূল (PDF) থেকে আর্কাইভ করা। সংগ্রহের তারিখ ২০০৭-১২-২৯।
3. ↑  Barker, page 13
4. ↑  Beer, page 60
5. ↑  Wise, page 11-12

তথ্যসূত্র
---------

* Barker, Dian (2003). *Tibetan Prayer Flags*. Connections Book Publishing. আইএসবিএন ১-৮৫৯০৬-১০৬-০1-85906-106-0.
* Beer, Robert (2004). *Encyclopedia of Tibetan Symbols and Motifs*. Serindia Publications Inc. আইএসবিএন ১-৯৩২৪৭৬-১০-৫1-932476-10-5
* Wise, Tad (2002). *Blessings on the Wind: The Mystery & Meaning of Tibetan Prayer Flags*. Chronicle Books. আইএসবিএন ০-৮১১৮-৩৪৩৫-২0-8118-3435-2.
এআইডিওয়াইও ম্যুরাল, তাদের কলকাতা জেলা সম্মেলন ঘোষণা করছে
**সর্বভারতীয় গণতান্ত্রিক যুব সংগঠন** হল ভারতের সোশ্যালিস্ট ইউনিটি সেন্টার (কমিউনিস্ট) এর যুব শাখা।

অল ইন্ডিয়া ডেমোক্রেটিক ইয়ুথ অর্গানাইজেশন (AIDYO) ২৬ জুন ১৯৬৬-এ গঠিত হয়েছিল, ভারতের যুবকদেরকে সমস্ত সামাজিক হুমকি এবং নৃশংসতা যেমন কুসংস্কার, সাম্প্রদায়িকতা, বর্ণবাদ, আঞ্চলিকতা, ধর্মীয় মৌলবাদ ইত্যাদির বিরুদ্ধে লড়াই করার জন্য একত্রিত করার উদ্দেশ্য নিয়ে।

সংগঠনের সর্বভারতীয় সভাপতি হলেন এ রামাঞ্জনপ্পা আলদাল্লি এবং সাধারণ সম্পাদক হলেন প্রতিভা নায়ক।

এআইডিওয়াইও রাজ্য এবং কেন্দ্রীয় সরকারের বিভিন্ন নীতির বিরুদ্ধে যুব আন্দোলন সংগঠিত করে যা শিবদাস ঘোষের দ্বারা উত্থাপিত আদর্শ অনুসারে জনবিরোধী, পুঁজিবাদী হিসাবে বিশ্লেষিত যুবকদের প্রভাবিত করে। সংগঠনটি ক্ষয়িষ্ণু পুঁজিবাদী-সাম্রাজ্যবাদী সংস্কৃতি এবং এর অধঃপতনশীল প্রভাব (অশ্লীলতা, অশ্লীলতা, যৌনতার প্রতি আবেশ, মাদকদ্রব্য মদ্যপানে লিপ্ত হওয়া ইত্যাদি) হিসাবে বিশ্লেষণ করে তা দূর করার চেষ্টা করে)।

সংগঠনটি তরুণদেরকে ইতিহাসের মহাপুরুষদের জন্ম ও মৃত্যুবার্ষিকী পালন করতে উৎসাহিত করে যারা তাদের সময়ে ধর্মনিরপেক্ষ গণতান্ত্রিক এবং বিপ্লবী আদর্শের জন্য লড়াই করেছিলেন যা বর্তমানেও সামাজিক প্রাসঙ্গিক।

"রাস্তার নাট্য"কে সামাজিক পরিবর্তনের হাতিয়ার হিসেবে বিবেচনা করে, সংগঠনটি প্রতি বছর পথনাট্য উৎসবের আয়োজন করে। ১৭ তম স্ট্রিট প্লে ফেস্টিভ্যাল ২২ থেকে ২৪ ফেব্রুয়ারি ২০১৩ বেঙ্গালুরুতে অনুষ্ঠিত হয়েছিল।

তথ্যসূত্র
---------

1. ↑  Shibdas Ghosh: *To the youth*
2. ↑  State-level youth conference to begin on 2 Feb
3. ↑  AIDYO, AIMSS activists tear apart 'sleazy' ad hoardings
4. ↑  AIDYO to stage rally in Bangalore   ওয়েব্যাক মেশিনে আর্কাইভকৃত ২৬ অক্টোবর ২০১২ তারিখে
5. ↑  AIDYO to organise 'Vidhana Saudha Chalo' on 15 July
6. ↑  Students protest sex education
7. ↑  'Singh'ing praises for a true patriot
8. ↑  Karnataka: Bhagat Singh's contribution to freedom struggle remembered   ওয়েব্যাক মেশিনে আর্কাইভকৃত ১৪ জুলাই ২০১৩ তারিখে
9. ↑  On a mission to revive street theatre   ওয়েব্যাক মেশিনে আর্কাইভকৃত ৭ নভেম্বর ২০১২ তারিখে
10. ↑  Street plays, dance and music   ওয়েব্যাক মেশিনে আর্কাইভকৃত ৭ নভেম্বর ২০১২ তারিখে
**ম্যারি অ্যান টড লিংকন** (ইংরেজি: Mary Ann Todd Lincoln; ১৩ ডিসেম্বর ১৮১৮ - ১৬ জুলাই ১৮৮২) ১৮৬১ থেকে ১৮৬৫ সালে তার স্বামী মার্কিন রাষ্ট্রপতি আব্রাহাম লিংকন আততায়ীর হাতে খুন হওয়া পর্যন্ত মার্কিন যুক্তরাষ্ট্রের ফার্স্ট লেডি ছিলেন।

ম্যারি বড় ও ধনাঢ্য ক্রীতদাস মালিক কেন্টাকি পরিবারের সদস্য ছিলেন। তিনি সুশিক্ষিত ছিলেন। তার জন্মনাম ম্যারি অ্যান টড হলেও তার ছোট বোন অ্যান টড (পরবর্তীকালে ক্লার্ক) জন্মগ্রহণ করার পর তার নাম থেকে অ্যান বাদ দিয়ে দেন। কৈশোরে বিদ্যালয়ের পাঠ গ্রহণ শেষ হওয়ার পর তিনি ইলিনয় অঙ্গরাজ্যের স্প্রিংফিল্ডে তার বিবাহিত বোন এলিজাবেথ এডওয়ার্ডসের সাথে বাস করতেন। আব্রাহাম লিংকনের সাথে বিবাহের পূর্বে তিনি আব্রাহামের দীর্ঘদিনের রাজনৈতিক প্রতিপক্ষ স্টিফেন এ. ডগলাসের প্রণয়প্রার্থী ছিলেন। ম্যারি লিংকন তার স্বামীকে তার রাষ্ট্রপতি থাকাকালীন দৃঢ়ভাবে সমর্থন করে গেছেন এবং মার্কিন গৃহযুদ্ধের সময় জাতীয় ঐক্য সমুন্নত রাখতে সক্রিয় ছিলেন। তিনি বিলাসবহুল বলনৃত্য ও বিপুল খরচ করে হোয়াইট হাউজ সাজানোর মাধ্যমে হোয়াইট হাউজের সামাজিক কার্যকলাপের তত্ত্বাবধায়ক ছিলেন; তার ব্যয় আতঙ্কের সৃষ্টি করত। ১৮৬৫ সালের ১৪ই এপ্রিল ওয়াশিংটন, ডি.সি.'র টেন্থ স্ট্রিটের ফোর্ড্‌স থিয়েটারের প্রেসিডেন্ট্‌স বক্সে আব্রাহাম লিংকন আততায়ীর হাতে খুন হওয়ার সময় ম্যারি তার পাশেই বসে ছিলেন।

লিংকন দম্পতির চার পুত্র ছিল, তন্মধ্যে শুধু বড় পুত্র রবার্ট বেঁচে ছিলেন। বাকি পুত্ররা তার জীবদ্দশায় মারা যান। ম্যারি লিংকন বিভিন্ন শারীরিক ও মানসিক সমস্যার মধ্য দিয়ে জীবন অতিবাহিত করেন। তার প্রায়ই মাইগ্রেনের ব্যাথা দেখা দিত, যা মূলত ১৮৬৩ সালে মাথায় আঘাতের ফলে হয়েছিল। তিনি জীবনের অনেকটা সময় হতাশায় কাটিয়েছেন, কিছু ইতিহাসবিদ মনে করেন তিনি দ্বিপ্রান্তিক ব্যাধিতে আক্রান্ত ছিলেন। ১৮৭৫ সালে স্বল্প সময়ের জন্য তাকে মানসিক হাসপাতালে ভর্তি করা হয়েছিল, কিন্তু পরে তাকে তার বোনের বাড়িতে ফেরত পাঠানো হয়। তিনি ১৮৮২ সালে ৬৩ বছর বয়সে মৃত্যুবরণ করেন।

তথ্যসূত্র
---------

1. ↑  "Mary Lincoln"। *ফার্স্টলেডিজ*। মে ৯, ২০১২ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০২৪।

বহিঃসংযোগ
---------

* হোয়াইট হাউজ প্রোফাইল
* Mrs. Abraham Lincoln: A Study of Her Personality and Her Influence on Lincoln By W. A. Evans
* Lincoln children
* Mary Todd Lincoln Quotes
* Original Manuscript Letters: Mary Todd Lincoln Shapell Manuscript Foundation
* Mary Lincoln at C-SPAN's *First Ladies: Influence & Image*
* *Mary Todd Lincoln's Seed-pearl Necklace and Matching Bracelets*. (A gift from Abraham Lincoln to Mary Todd Lincoln and worn at his second Inaugural Ball. See featured picture at the top of the page.) From the Collections at the Library of Congress

| সম্মানজনক পদবীসমূহ
 |
| --- |
| পূর্বসূরীহ্যারিয়েট লেনভারপ্রাপ্ত | **মার্কিন যুক্তরাষ্ট্রের ফার্স্ট লেডি**১৮৬১-১৮৬৫ | উত্তরসূরীএলাইজা জনসন |
|

টেমপ্লেট:মার্কিন যুক্তরাষ্ট্রের ফার্স্ট লেডি
টেমপ্লেট:আব্রাহাম লিংকন
**হাবিবে মিল্লাত** (জন্ম: ১৫ জানুয়ারি ১৯৬৬) বাংলাদেশের সিরাজগঞ্জ-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
-----------------

হাবিবে মিল্লাতের পৈতৃক বাড়ি সিরাজগঞ্জ জেলার সিরাজগঞ্জ সদর উপজেলায়। তিনি জন্মগ্রহণ করেন ১৫ জানুয়ারি, ১৯৬৬ সালে এবং ময়মনসিংহ মেডিকেল কলেজ থেকে এমবিবিএস ডিগ্রি অর্জন করেন এবং রয়েল কলেজ অব সার্জন অফ এডিনবার্গ থেকে ডিগ্রি অর্জন করেন। তিনি ইউরোপের নেতৃস্থানীয় হাসপাতালের উন্নত কার্ডিওথোরাসিক সার্জারি এবং যুক্তরাষ্ট্রের বস্টন, হার্ভার্ড মেডিক্যাল স্কুল থেকে প্রশিক্ষণপ্রাপ্ত।

কর্মজীবন
--------

পেশায় চিকিৎসক ডা: হাবিবে মিল্লাত রাজনীতির সঙ্গে সক্রিয় ভাবে যুক্ত আছেন। ২০১৯-২০২৪ সনের অধিবেশনে সিরাজগঞ্জ -২ আসন থেকে বাংলাদেশ সংসদ  এর সদস্য হিসাবে পুনরায় নির্বাচিত হন। পূর্ববর্তী অধিবেশনে তিনি সংসদ সদস্য ছিলেন। তিনি জুন ২০১৫ সালে ইন্টার পার্লামেন্টারি ইউনিয়নের স্বাস্থ্য বিষয়ক উপদেষ্টা পরিষদের সভাপতি পদে নির্বাচিত হন। আন্তর্জাতিক চিকিৎসা পত্রিকায় প্রকাশিত তার অসংখ্য বৈজ্ঞানিক নিবন্ধ রয়েছে।

তথ্যসূত্র
---------

1. ↑  সিরাজগঞ্জ-২, মো: হাবিবে মিল্লাত। "Constituency 63\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৬-২৮।
2. ↑  Agarwal, Anil; Borley, Neil; McLatchie, Greg (2017-5)। *Cardiothoracic surgery* (ইংরেজি ভাষায়)। **1**। Oxford University Press। ডিওআই:10.1093/med/9780199608911.003.0012. `|doi=` এর মান পরীক্ষা করুন (সাহায্য)।  এখানে তারিখের মান পরীক্ষা করুন: `|তারিখ=` (সাহায্য)
3. ↑  [www.parliament.gov.bd. ""List of 11th Parliament Members English"."] `|ইউআরএল=` এর মান পরীক্ষা করুন (সাহায্য)।
4. ↑  [www.parliament.gov.bd ""List of 10th Parliament Members English""] `|ইউআরএল=` এর মান পরীক্ষা করুন (সাহায্য)।

বহিঃসংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
ভারত সরকার টাঁকশাল, কলকাতা
**ভারত সরকার টাঁকশাল, কলকাতা** কলকাতায় অবস্থিত ভারত সরকারের একমাত্র টাঁকশালটির নাম। এটি ভারতের অন্যতম প্রাচীন টাঁকশাল। বর্তমানে কলকাতার আলিপুর অঞ্চলে এই টাঁকশালটি অবস্থিত।

১৭৫৯-৬০ সালে কলকাতায় প্রথম টাঁকশালটি প্রতিষ্ঠিত হয়। এই সময় এই টাঁকশালের নাম ছিল "ক্যালকাটা মিন্ট"। এখান থেকে মুর্শিদাবাদের নামে মুদ্রা উৎপাদিত হত। তবে এই টাঁকশালটি ঠিক কোথায় অবস্থিত ছিল তা জানা যায় না। ১৭৯০ সালে ইংল্যান্ড থেকে আধুনিক যন্ত্রপাতি এনে দ্বিতীয় ক্যালকাটা মিন্ট স্থাপন করা হয়। গিলেট শিপ বিল্ডিং-এ এই টাঁকশালটি অবস্থিত ছিল। ১৮৩৩ সালে স্ট্যাম্প অ্যান্ড স্টেশনারি কমিটি বাড়িটি অধিগ্রহণ করে নেয়। দ্বিতীয় টাঁকশাল থেকেও মুর্শিদাবাদের নামে মুদ্রা উৎপাদিত হত।

১৮২৪ সালের মার্চ মাসে তৃতীয় টাঁকশালের শিলান্যাস করা হয়। এই টাঁকশালটি চালু হয় ১৮২৯ সালের ১ অগস্ট। ১৮৩৫ সাল অবধি এই টাঁকশাল থেকে মুর্শিদাবাদের নামে মুদ্রা উৎপাদিত হত। স্ট্র্যান্ড রোডে অবস্থিত এই টাঁকশালটির নাম ছিল "ওল্ড সিলভার মিন্ট"। টাঁকশালের সম্মুখভাগটি ছিল গ্রিসের এথেন্স শহরের টেম্পল অফ মিনার্ভা মেডিকার অনুকরণে নির্মিত। ১৮৬০ সালে এই টাঁকশালের উত্তরে কেবলমাত্র তাম্রমুদ্রা উৎপাদনের উদ্দেশ্যে কপার মিন্ট নামে আর একটি সংযোজিত ভবন নির্মিত হয়। সিলভার ও কপার মিন্ট থেকে ব্রোঞ্জ, রৌপ্য ও স্বর্ণমুদ্রা উৎপাদিত হত। এই দুই টাঁকশালের যন্ত্রপাতি সরবরাহ করত ইংল্যান্ডের বার্মিংহাম শহরের বোলটন অ্যান্ট ওয়াট অফ সোহো। মুদ্রা উৎপাদন ছাড়াও ব্রিটিশ যুগের নানা পদকও এই টাঁকশাল থেকে নির্মিত হত। ১৯৫২ সালে এই টাঁকশালটি আলিপুরে উঠে গেলে হয়ে যাওয়ার পর ভবনটি পরিত্যক্ত হয়। বর্তমানে এই ভবনটির সংস্কার করে এখানে একটি জাদুঘর স্থাপনের পরিকল্পনা নেওয়া হয়েছে।

১৯৩০-এর দশকের শেষভাগে আলিপুরে নতুন টাঁকশাল ভবনের নির্মাণকার্য শুরু হয়। কাজ শেষ হওয়ার কথা ছিল ১৯৪২ সালের গোড়ার দিকে। তবে দ্বিতীয় বিশ্বযুদ্ধ শুরু হলে এই কাজ থমকে যায়। অবশেষে ১৯৫০-এর দশকের গোড়ার দিকে কাজ শেষ হয়। ১৯৫২ সালের ১৯ মার্চ ভারতের তদনীন্তন অর্থমন্ত্রী সি. ডি. দেশমুখ এই নতুন ভবনটির উদ্বোধন করেন। বর্তমানে আলিপুরের এই ভবনটি থেকেই টাঁকশালের কাজকর্ম চলে। টাঁকশালটি বর্তমানে "ভারত সরকার টাঁকশাল, কলকাতা" নামে পরিচিত।

আরও দেখুন
---------

* ভারতীয় টাকা
* ভারতীয় মুদ্রাব্যবস্থা
* ভারত সরকার টাঁকশাল
* শালবনী ভারতীয় নোট মুদ্রণ ছাপাখানা
* ভারত সরকার টাঁকশাল, মুম্বই

তথ্যসূত্র
---------

1. 1 2  "History of the Alipore Mint"। India Govt Mint, Kolkota। ২০০৮-০৬-২৯ তারিখে মূল থেকে আর্কাইভ করা। সংগ্রহের তারিখ ২০০৮-০৯-১৫।
2. 1 2  "Kolkata's landmark Old Silver Mint to be re-incarnated"। Economic Times। 200x-07-17। সংগ্রহের তারিখ 2008-09-15।  এখানে তারিখের মান পরীক্ষা করুন: `|তারিখ=` (সাহায্য)
3. ↑  "Heritage Buildings in Kolkata"। West Bengal Tourism। ২০০৬-১১-২৮ তারিখে মূল থেকে আর্কাইভ করা। সংগ্রহের তারিখ ২০০৬-১১-০৭।
4. ↑  "Fresh reuse initiative for Old Mint"। The Telegraph, Calcutta, India। ২০০৫-০৭-১৯। সংগ্রহের তারিখ ২০০৬-১১-০৭।
5. ↑  
"The Alipore Mint: dated March 20, 1952"। The Hindu। ২০০২-০৩-২০। সংগ্রহের তারিখ ২০০৮-০৯-১৫। [*স্থায়ীভাবে অকার্যকর সংযোগ*]

বহিঃসংযোগ
---------

* India Government Mint, Kolkata
| পূর্ণ চন্দ্রগ্রহণ১৬ জুলাই ২০০০ |
| --- |
| পৃথিবীর ছায়ার মধ্য দিয়ে চাঁদের পথ |
| গামা | 0.0302 |
| ম্যাগনিটিউড | 1.7684 |
| সিরিজ (এবং সদস্য) | 129 (37 of 71) |
| সময়কাল (hr:mn:sc) |
| সম্পূর্ণতা | 1:46:25 |
| আংশিক | 3:56:02 |
| পেনাম্ব্রাল | 6:14:31 |
| সম্পর্ক (UTC) |
| P1 | 10:48:22 |
| U1 | 11:57:35 |
| U2 | 13:02:23 |
| Greatest | 13:55:35 |
| U3 | 14:48:47 |
| U4 | 15:53:55 |
| P4 | 17:02:46 |
| চাঁদ তার কক্ষপথের ধনু অবরোহী নোডে পৃথিবীর ছায়ার মাঝখান দিয়ে সোজা চলে গেছে। |

২০০০ সালের ১৬ জুলাই রবিবার একটি পূর্ণ চন্দ্রগ্রহণ হয়েছিল, যা ২০০০ সালে মোট দুটি চন্দ্রগ্রহণের দ্বিতীয়টি।

চাঁদ পৃথিবীর ছায়ার একেবারে কেন্দ্রের মধ্য দিয়ে গেছে। মোট ১০৬ মিনিট এবং ২৫ সেকেন্ড স্থায়ী হয়েছিল, ১৩ আগস্ট ১৮৫৯ (১০৬ মিনিট এবং ২৮ সেকেন্ড) এবং ৩ মে ৪৫৯ (১০৬ মিনিট এবং ৩২ সেকেন্ড) থেকে দীর্ঘতম সময়কাল, এবং এই দৈর্ঘ্যের মোটতা ১৯ আগস্ট ৪৭৫৩ পর্যন্ত আবার ঘটবে না (১০৬ মিনিট ৩৫ সেকেন্ড)। এটি ছিল ২০ শতকের শেষ এবং দীর্ঘতম পূর্ণ চন্দ্রগ্রহণের পাশাপাশি দ্বিতীয় সহস্রাব্দের দ্বিতীয় দীর্ঘতম এবং শেষ। এটি চন্দ্রগ্রহণ অনুসারে-এর ছয় সহস্রাব্দের চন্দ্রগ্রহণের ক্যাটালগের অষ্টম দীর্ঘতম চন্দ্রগ্রহণও ছিল যা ৩০০০ খ্রিস্টপূর্বাব্দ থেকে ৩০০০ খ্রিস্টাব্দ পর্যন্ত জুড়ে রয়েছে। ৪০০০ খ্রিস্টপূর্বাব্দ এবং ৬০০০ খ্রিস্টাব্দ বছরের মধ্যে দীর্ঘতম মোট চন্দ্রগ্রহণটি ৩১ মে ৩১৮ সালে হয়েছিল। মোট ১০৬ মিনিট ৩৬ সেকেন্ড স্থায়ী হয়েছিল যা এর থেকে মাত্র ১১ সেকেন্ড বেশি।

দৃশ্যমানতা
----------

এটি সম্পূর্ণরূপে অস্ট্রেলিয়া থেকে দেখা গেছে, এশিয়া এবং পূর্ব আফ্রিকার উপর উঠছে এবং পশ্চিম উত্তর ও দক্ষিণ আমেরিকার উপরে দিয়ে পতিত হয়েছে।

আরো দেখুন
---------

* চন্দ্রগ্রহণের তালিকা
* ২০শ শতাব্দীর চন্দ্রগ্রহণের তালিকা

মন্তব্য
-------

1. ↑  EclipseWise – Six Millennium Catalog of Lunar Eclipses

বহিঃসংযোগ
---------

* 2000 সালের 16 জুলাই মোট চন্দ্রগ্রহণ
* 2000 Jul 16 chart
* মোট চন্দ্রগ্রহণ 16 জুলাই, 2000
* চন্দ্রগ্রহণের ঘটনা: জুলাই 16, 2000
* NASA Astronomy Picture of the Day: Newton Crater: Evidence for Recent Water on Mars (26 July 2000)
* 2000 এর মোট চন্দ্রগ্রহণ 16 জুলাই ফটোগ্রাফ সহ একটি প্রতিবেদন ©2000 ফ্রেড এসপেনাক]
* মোট চন্দ্রগ্রহণ 16 জুলাই 2000, ওয়েলিংটন নিউজিল্যান্ড থেকে দেখা গেছে
* 

টেমপ্লেট:Lunar eclipses
**শেগুফতা বখ্‌ত চৌধুরী‌** (১৯৩১-১১ নভেম্বর ২০২০) ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক বাংলাদেশ ব্যাংকের চতুর্থ গভর্নর। যিনি এস বি চৌধুরী নামেই অধিক পরিচিত ছিলেন।

পারিবারিক পরিচিতি
-----------------

শেগুফতা বখ্‌ত চৌধুরী ১৯৩১ সালে হবিগঞ্জ জেলার নবীগঞ্জ উপজেলায় জন্ম গ্রহণ করেন।  তিনি সাহিত্যিক সৈয়দ মুজতবা আলীর ভাগ্নে।

শিক্ষা জীবন
-----------

কর্ম জীবন
---------

শেগুফতা বখ্‌ত চৌধুরী বাংলাদেশের কেন্দ্রীয় ব্যাংক 'বাংলাদেশ ব্যাংক'-এর চতুর্থ গভর্নর; মোঃ নূরুল ইসলাম দায়িত্ব ত্যাগের পর তিনি ১৯৮৭ সালের ১২ এপ্রিল গভর্নর হিসাবে দায়িত্ব লাভ করেন এবং ১৯৯২ সালের ১৯ ডিসেম্বর পর্যন্ত এই পদে অধিষ্ঠিত থাকেন।
১৯৭১ সালে স্বাধীনতার পর বাংলাদেশের আমদানি ও রপ্তানি ব্যুরোর চিফ কন্ট্রোলার ছিলেন এস বি চৌধুরী। অর্থ ও বাণিজ্য মন্ত্রণালয়ের অতিরিক্ত সচিব এবং পেট্রোলিয়াম মন্ত্রণালয় ও অভ্যন্তরীণ রাজস্ব বিভাগের (আইআরডি) সচিব ছিলেন তিনি।

গভর্নরের দায়িত্ব পালনের আগে এস বি চৌধুরী ১৯৮৩ থেকে ১৯৮৭ সাল পর্যন্ত জাতীয় রাজস্ব বোর্ডের (এনবিআর) চেয়ারম্যানের দায়িত্ব পালন করেন।

তিনি ১৯৯৬ সালে তত্ত্বাবধায়ক সরকারের শিল্প, বাণিজ্য, পাট ও বস্ত্র মন্ত্রণালয়ের উপদেষ্টার দায়িত্ব পালন করেন।

রচনাবলী
-------

পুরস্কার ও সম্মাননা
-------------------

মৃত্যু
------

তিনি ২০২০ সালের ১১ নভেম্বর বার্ধক্যজনিত রোগে আক্রান্ত হয়ে ঢাকার ইউনাইটেড হাসপাতালে মৃত্যুবরণ করেন।

আরও দেখুন
---------

* বাংলাদেশ ব্যাংক
* বাংলাদেশ ব্যাংকের গভর্ণরদের তালিকা

তথ্যসূত্র
---------

1. 1 2 3 4  "সাবেক গভর্নর এস বি চৌধুরী আর নেই"। *bdnews24*। ২০ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০২০।
2. ↑  "অনেক গুণী জন্ম দিয়েছে নবীগঞ্জ-"রফিকুল হক দাদু ভাই""। ২০১৮-০২-২৩। সংগ্রহের তারিখ ২০১৯-০৬-০২।  যুগান্তর.কম
3. ↑  বাংলাদেশ ব্যাংকের গভর্নর

বহি:সংযোগ
---------

* বাংলাদেশ ব্যাংকের গভর্ণরদের তালিকা।

| * দে
* স
বাংলাদেশ ব্যাংকের গভর্নরদের তালিকা |
| --- |
| 
* হামিদুল্লাহ্‌ (১৯৭২-১৯৭৪)
* নাজিরউদ্দীন আহমেদ (১৯৭৪-১৯৭৬)
* মোঃ নূরুল ইসলাম (১৯৭৬-১৯৮৭)
* শেগুফতা বখ্‌ত চৌধুরী (১৯৮৭-১৯৯২)
* খোরশেদ আলম (১৯৯২-১৯৯৬)
* লুৎফর রহমান সরকার (১৯৯৬-১৯৯৮)
* মোহাম্মদ ফরাসউদ্দিন (১৯৯৮-২০০১)
* ফখরুদ্দীন আহমদ (২০০১-২০০৫)
* সালেহউদ্দিন আহমেদ (২০০৫-২০০৯)
* আতিউর রহমান (২০০৯-২০১৬)
* ফজলে কবির (২০১৬-২০২২)
* আব্দুর রউফ (২০২২- বর্তমান)

 |  |
**মার্তা মাগদালেনা স্তেপিয়েন** (জন্ম ১০ মার্চ ১৯৯৪) হলেন পোল্যান্ডে জন্মগ্রহণকারী এক কানাডীয় মডেল, যিনি মিস ইন্টারন্যাশনাল কানাডা ২০২৭ ও মিস ইউনিভার্স কানাডা ২০১৮ খেতাব লাভ করেছিলেন। তিনি জাপানের টোকিওতে মিস ইন্টারন্যাশনাল ২০১৭ প্রতিযোগিতায় ও থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় কানাডার প্রতিনিধিত্ব করেছেন। তিনি মিস ইউনিভার্স ২০১৮ প্রতিযোগিতায় সেরা দশ প্রতিযোগীর একজন হিসেবে ঘোষিত হয়েছিলেন।

ব্যক্তিগত জীবন
--------------

মার্তা স্তেপিয়েন পোল্যান্ডের ওয়ারশতে জন্মগ্রহণ করেন। তিনি বেড়ে উঠেছেন কানাডার অন্টারিও প্রদেশের উইন্ডসরে। তিনি সেন্ট ক্লেয়ার কলেজে বায়োমেডিকেল ইঞ্জিনিয়ারিং বিষয়ে পড়াশোনা করছেন ও সেখানে গবেষক হিসেবেও কাজ করছেন। তিনি ফরাসি, পোলিশ, জার্মান ও ইংরেজি ভাষায় কথা বলতে পারেন। তিনি মডেল হিসেবেও কাজ করে থাকেন।

সুন্দরী প্রতিযোগিতায় অংশগ্রহণ
------------------------------

### মিস ইউনিভার্স কানাডা ২০১৭

মার্তা স্তেপিয়েন ২০১৭ সালে মিস ইউনিভার্স কানাডা প্রতিযোগিতায় প্রথম রানার আপ হিসেবে ঘোষিত হন। 

### মিস ইন্টারন্যাশনাল ২০১৭

মার্তা স্তেপিয়েন জাপানের রাজধানী টোকিওতে মিস ইন্টারন্যাশনাল ২০১৭ প্রতিযোগিতায় কানাডার প্রতিনিধিত্ব করেছিলেন।

### রেইনাদো ইন্টারন্যাসিওনাল দেল ক্যাফে ২০১৮

মার্তা স্তেপিয়েন কলম্বিয়াতে রেইনাদো ইন্টারন্যাসিওনাল দেল ক্যাফে ২০১৮ প্রতিযোগিতায় কানাডার প্রতিনিধিত্ব করেছিলেন। তিনি বিজয়ী না হলেও 'ভিরেইনা' শিরোনামের একটি উপ খেতাব লাভ করেন।

### মিস ইউনিভার্স কানাডা ২০১৮

মার্তা স্তেপিয়েন ২০১৮ সালের মিস ইউনিভার্স কানাডা প্রতিযোগিতায় দক্ষিণ অন্টারিওর প্রতিনিধিত্ব করেছিলেন। প্রতিযোগিতায় তিনি বিজয়ী হন। ২০১৮ সালের ১৮ আগস্ট তিনি তার বিজয়ী মুকুট গ্রহণ করেন।

### মিস ইউনিভার্স ২০১৮

তিনি ২০১৮ সালের ডিসেম্বর মাসে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় কানাডার প্রতিনিধিত্ব করেছিলেন এবং সেরা দশ প্রতিযোগীর একজন হিসেবে ঘোষিত হয়েছিলেন।

তথ্যসূত্র
---------

1. 1 2  "Miss Universe Canada 2018 award goes to Marta Stepien"। awardgoesto। ১ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৮।
2. ↑  "Local model Alicia Angus puts in solid effort at Miss Universe Canada — as title goes to Windsor woman"। *National Valley News*। সংগ্রহের তারিখ ২২ আগস্ট ২০১৮।
3. ↑  "Las fotos de Marta Stepien, ganadora de Miss Canada 2018"। *www.infobae.com*। সংগ্রহের তারিখ ৩১ আগস্ট ২০১৮।
4. ↑  "Windsor woman wins Miss Universe Canada 2018"। *windsor.ctvnews.ca*। *CTV News*। সংগ্রহের তারিখ ২০ আগস্ট ২০১৮।
২০২২ সালের জানুয়ারিতে ম্যাসাচুসেটসের কেমব্রিজে ১৮৬ হ্যাম্পশায়ার স্ট্রিট। এই ভবনটি ১৯৭৬ সালে চালু হওয়া নিউ ওয়ার্ডস বইয়ের দোকানের অবস্থান ছিল।
**নিউ ওয়ার্ডস বুকস্টোর** ছিল ম্যাসাচুসেটসের কেমব্রিজে অবস্থিত একটি নারীবাদী বইয়ের দোকান। এটি ১৯৭৪ সালে খোলা হয়েছিল এবং ২০০২ সালে বন্ধ হয়ে গিয়েছিল।

প্রারম্ভিক বছর
--------------

মহিলাদের বইয়ের দোকান নিউ ওয়ার্ডস ১৯৭৪ সালের ৬ এপ্রিল ম্যাসাচুসেটসের সোমারভিলে খোলা হয়েছিল। নিউ ওয়ার্ডস ছিল দেশের প্রথম দিকের নারীবাদী বইয়ের দোকানগুলির মধ্যে একটি এবং যা শীঘ্রই একটি আন্তর্জাতিক নারীবাদী-বইয়ের দোকান/প্রকাশনায় নারী আন্দোলনে পথিকৃৎ-এ পরিণত হয়।

চার প্রতিষ্ঠাতা রিটা আরদিত্তি, গিল্ডা ব্রুকম্যান, মেরি লোরি এবং জিন ম্যাক্রে পারস্পরিক বন্ধুদের দ্বারা পরিচিতির মাধ্যমে একত্রিত হয়েছিল। রিটা আরদিত্তি ছিলেন একজন জীববিজ্ঞানী, গিল্ডা ব্রুকম্যান হার্ভার্ড স্কয়ারের একটি বইয়ের দোকানে কাজ করতেন, মেরি লোরি ছিলেন একজন আলোকবিদ এবং জিন ম্যাক্রেই হার্ভার্ড ডিভিনিটি স্কুলে স্নাতক ডিগ্রি সবেমাত্র শেষ করেছিলেন। ১৫০০০ ডলারের সাধারণীকৃত তহবিল দিয়ে তারা বোস্টন এলাকায় প্রথম মহিলাদের জন্য একটি স্থান তৈরি করেছিল। বইয়ের দোকানটি প্রথমে সোমারভিলের ৪১৯ ওয়াশিংটন স্ট্রিটে দরজা খুলেছিল।

১৯৭৬ সালের জানুয়ারিতে নিউ ওয়ার্ডস কেমব্রিজের ১৮৬ হ্যাম্পশায়ার সেন্ট (ইনম্যান স্কোয়ার) এ একটি বড় জায়গায় স্থানান্তরিত হয়েছিল, যা তখন নারীবাদী কার্যকলাপের একটি আলোচিত স্থান ছিল। নিউ ওয়ার্ডস ছাড়াও হ্যাম্পশায়ার স্ট্রিট ভবনে গডার্ড কেমব্রিজ গ্র্যাজুয়েট প্রোগ্রাম ইন উইমেন স্টাডিজ, ফোকাস—একটি নারীবাদী যৌথ পরামর্শদাতা প্রতিষ্ঠান ও বোস্টন ফেডারেল ফেমিনিস্ট ক্রেডিট ইউনিয়ন ছিল। হ্যাম্পশায়ার স্ট্রিটের পাশে আরও দুটি ব্লক ছিল উইমেনস কমিউনিটি হেলথ সেন্টার (নারীবাদী স্বাস্থ্য কেন্দ্র), এবং সেখান থেকে রাস্তার ওপারে মহিলা রেস্তোরাঁ ব্রেড অ্যান্ড রোজেস। রাস্তার অন্যদিকে কয়েকটি দোকান পরে মহিলাদের মালিকানাধীন কারুশিল্পের দোকান জিপসি ওয়াগন ছিল। কেমব্রিজ মহিলা কেন্দ্রটি হাঁটার দূরত্বের মধ্যেই ছিল।

তথ্যসূত্র
---------

1. ↑  Love, Barbara (২০০৬)। *Feminists Who Changed America 1963-1975*। University of Illinois Press। আইএসবিএন 978-0-252-03189-2।
2. 1 2  Drenth, Tere Stouffer (২০০৩)। *Bookselling for Dummies*। Wiley Publishing, Inc.। পৃষ্ঠা 29। আইএসবিএন 0-7645-4051-3।
3. ↑  Rosen, Judith (এপ্রিল ২১, ১৯৮৯)। "New Words: The Collective Works": 56–59।
4. ↑  ,Boston Phoenix,, section two, 4. Anita (১৩ সেপ্টেম্বর ১৯৮৩)। "Off the Mall: Neighborly Rambles and Rummages"। *Boston Phoenix*। পৃষ্ঠা Section two, 4.। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
**করাচি ইলেকট্রিক ফুটবল ক্লাব** পাকিস্তানের একটি অন্যতম ফুটবল ক্লাব; যা *কে-ইলেকট্রিক এফ.সি.* বা *কে.ই.* নামে সর্বাধিক পরিচিত। পাকিস্তান প্রিমিয়ার লীগে খেলা দলটির অবস্থান পাকিস্তানের সিন্ধু প্রদেশের রাজশানী করাচীতে। পিপলস ফুটবল স্টেডিয়ামকে হোমগ্রাউন্ড হিসাবে ব্যবহার করে। এটি বর্তমানে পাবলিক লিমিটেড কোম্পানিতে পরিণত হয়েছে।

ইতিহাস
------

কে-ইলেকট্রিক ১৯১৩ সালে ব্রিটিশ শাসনকালে প্রতিষ্ঠিত হয়। ২০০৫ সালে পাকিস্তান ফুটবল ফেডারেশন লীগে খেলার সুযোগ পায় এবং পাকিস্তান রেলওয়ের নিকট হেরে রানার্স-আপন হওয়া হয়। ক্লাবটি প্রথম পাকিস্তান লীগের শিরোপা অজর্ন করে ২০১৪-১৫ সেশনে; তার আগের দুই সেশনেও রানার্স -আপ হয়ে। কেই পাকিস্তানের প্রথম ক্লাব হিসাবে এএফসি কাপে খেলার যোগ্যতা অর্জন করে।

জার্সি
------

অর্জন
-----

* পাকিস্তান ফুটবল ফেডারেশন লীগ - ১

২০১৪-১৫,
* শেখ কামাল আন্তর্জাতিক ক্লাব কাপ -

খেলোয়াড়েরা
------------

### বর্তমান খেলোয়াড়েরা

টীকা: পতাকা জাতীয় দল নির্দেশ করে যা ফিফার যোগ্যতার নিয়মের অধীনে নির্ধারিত হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়।

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| নং | অবস্থান | খেলোয়াড় |
| --- | --- | --- |
| ১ | গো | পাকিস্তান জাহাঙ্গীর খান |
| ২ | র | পাকিস্তান উমর ফারুক |
| — | র | নাইজেরিয়া ওকপালা মাইকেল |
| ৩ | আ | পাকিস্তান হায়াতুল্লা খান |
| ৬ | র | পাকিস্তান ওয়ালী খান |
| ৭ | আ | পাকিস্তান আব্দুল রেহমান |
| ৮ | ম | পাকিস্তান মুহাম্মদ মুসা |
| ৯ | আ | পাকিস্তান মুহাম্মদ রসুল *(অধিনায়ক)* |
| ১০ | আ | ইংল্যান্ড জন আসওয়ার্থ |
| ১৪ | ম | পাকিস্তান ইরফান খান |

 | 

| নং | অবস্থান | খেলোয়াড় |
| --- | --- | --- |
| ১৫ | আ | পাকিস্তান হাবিব উর রেহমান |
| ১৬ | র | পাকিস্তান শাহনুর কাইয়ুম |
| ১৭ | আ | পাকিস্তান মুহাম্মদ রিয়াজ |
| ২৪ | গো | পাকিস্তান গুলাম নবি |
| ২৬ | র | পাকিস্তান নুর মুহাম্মদ |
| ২৭ | ম | পাকিস্তান আওরঙ্গজেব বেলোচ |
| ২৯ | ম | নাইজেরিয়া Abayomi Wilson |
| ৩০ | আ | নাইজেরিয়া Abayomi Oludeyi |
| ৯৯ | গো | পাকিস্তান অরঙ্গজেব শাহমীর |

 |

*১০ অক্টোবর ২০১৫ তারিখ পর্যন্ত হালনাগাদকৃত।*

আরও দেখুন
---------

তথ্যসূত্র
---------

1. ↑
2. ↑  "Squad List"। *the-afc.com*। Asian Football Confederation।

বহিঃসংযোগ
---------


উইকিমিডিয়া কমন্সে **কে-ইলেকট্রিক ফুটবল ক্লাব** সংক্রান্ত মিডিয়া রয়েছে।

* দাপ্তরিক ওয়েবসাইট
ইগুয়াসু জলপ্রপাত, ব্রাজিলের দিক থেকে**ইগুয়াসু জলপ্রপাত** বা **গুয়ারিয়া জলপ্রপাত** (পর্তুগিজ: *Cataratas do Iguaçu* কাতারাতস দু ইগ্‌ওয়াসু *আ-ধ্ব-ব: [kata'ɾatɐs du igwa'su]; স্পেনীয় ভাষায়: Cataratas del Iguazú* কাতারাতাস দেল ইগ্‌ওয়াসু *আ-ধ্ব-ব: [kata'ɾatas del iɣwa'su]*) আর্জেন্টিনা (80%) ও ব্রাজিলের (20%) সীমান্তে অবস্থিত একটি জলপ্রপাত। এটি দক্ষিণ আমেরিকার একটি প্রাকৃতিক বিস্ময়। ইগুয়াসু নদী যেখানে পারানা নদীর সাথে মিলিত হয়েছে, তার ২৪ কিমি পূর্বে ইগুয়াসু জলপ্রপাত অবস্থিত। পারানা মালভূমির ঢাল বেয়ে পাহাড়ি ঝর্ণাধারা নেমে এসে প্রায় ৭৩ মিটার নিচে পতিত হয়। ইগুয়াসু জলপ্রপাত আকারে নায়াগ্রা জলপ্রপাতের চেয়ে বড়। বর্ষাকালে এটির প্রশস্ততা প্রায় ৪ কিমি-এ গিয়ে দাঁড়ায়, তবে শুষ্ক মৌসুমে এটি প্রায় ৭৩০ মি প্রস্থের দুইটি আলাদা জলপ্রপাত হিসেবে পতিত হয়।

তথ্যসূত্র
---------

1. ↑  Couzens, Dominic (২০০৮), *Top 100 Birding Sites of the World*, University of California Press, পৃষ্ঠা 228, আইএসবিএন 978-0-52-025932-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **Iguaçu Falls** সংক্রান্ত মিডিয়া রয়েছে।

উইকিভ্রমণে ***Iguaçu Falls*** সম্পর্কিত ভ্রমণ নির্দেশিকা রয়েছে।

* Foz do Iguaçu (Brazilian government site, in Portuguese)
* Cataratas del Iguazú (Argentine government site, in Spanish)
* Iguazu Falls Travel Information (English website)  ওয়েব্যাক মেশিনে আর্কাইভকৃত ২ অক্টোবর ২০১৬ তারিখে
* Greatest Places: Iguazu Falls page
* Iguazu Falls at UNESCO World Heritage Centre site
* টেমপ্লেট:Wwdb name
*